proxectonos/corpus_dominio_legal_administrativo_tmp huggingface dataset:
09/07/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 187/2012

Resolución do 19 de xuño de 2013, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución dunha instalación eléctrica no concello de Ribeira (expediente IN407A 187/2012). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: L. M. T. S., C. T. C., R. B. T. Chacín. Situación: concello de Ribeira. Características técnicas: Liña de media tensión subterránea (L. M. T. S.) a 20 kV, cunha lonxitude de 0,018 km, con condutor tipo RHZ1-2OL-12/20 kV 3(1x240) Al, coa orixe na L. M. T. S. PMR-808 Puebla II (expediente IN407A 2007/301) entre a subestación Palmeira e o C. T. rúa Gasset, 40, e final na mesma liña unha vez entre e saía do C. T. Chacín proxectado. Centro de transformación (C. T.) prefabricado, cunha potencia de 160 kVA e unha relación de transformación de 20.000/400-230 V. Rede de baixa tensión subterránea, cunha lonxitude total de 0,054 km, composta de dous circuítos, un de 17 m de lonxitude e outro de 37 m, con condutor tipo XZ1 0,6/1 kV 4x240 Al coa orixe no C. T. Chacín proxectado. Liña de baixa tensión aérea, cunha lonxitude total de 0,765 km, composto de dous circuítos, con condutores RZ, sobre apoios de formigón, coa orixe nos pasos aéreos subterráneos a realizar en apoios proxectados. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 19 de xuño de 2013. Susana Vázquez Romero Xefa territorial da Coruña
09/07/2013 | Administración LocalMunicipal
Brión
Edicto de aprobación inicial do padrón do lixo

EDICTO Por resolución da Alcaldía, do 5 de xullo de 2013, acordouse aprobar inicialmente o padrón municipal de recollida do lixo correspondente ó exercicio 2013, por un importe de trescentos catro mil novecentos vintesete euros e vintecinco céntimos de euro (304.927,25 €), o que se fai público para que no prazo de 15 días hábiles, contados a partir do día seguinte ó da publicación do presente anuncio no BOP, os interesados poidan presentar as reclamacións que consideren oportunas. De non producirse reclamacións durante o citado período, o acordo elevarase automáticamente a definitivo. Brión, 5 de xullo de 2013. O ALCALDE Asdo.: José Luís García García
09/07/2013 | Administración LocalMunicipal
Valdoviño
Anuncio exposición pública do padrón do lixo, exercizo 2013

Por acordo da Xunta de goberno local de 5 de xuño de 2013, aprobouse inicialmente o padrón municipal de recollida domiciliaria de lixocorrespondenteaoexercizo 2013, que consta de 4.072 contribuíntes e ascende á cantidade de 342.041,57 euros. O que se fai público para que no prazo de UN MES, contado a partir do día seguinteao da publicación deste anuncio no BOP, os interesados poidan presentarse as reclamacións que consideren oportunas. De non producirse reclamacións durante este período, o acordoelevarase automáticamente a definitivo. Valdoviño, 25 de xuño de 2013 O Alcalde, Asdo.: José Antonio Vigo Lago
22/07/2013 | Administración LocalMunicipal
Santiago de Compostela
Tesourería. Sección de Xestión
Exposición pública

Exposición pública do padrón das taxas polos servizos de subministración de auga e conservación de contadores, saneamento e depuración de augas residuais, e recollida e tratamento de residuos sólidos urbanos. Configurado pola empresa concesionaria do servizo de subministración domiciliaria de auga potable e saneamento e depuración de augas residuais, e xestora da recadación en periodo voluntario da taxa por prestación do servizo de recollida e tratamento de residuos sólidos urbanos, o padrón das taxas polos servizos de subministración de auga e conservación de contadores, saneamento e depuración de augas residuais, e recollida e tratamento de residuos sólidos urbanos correspondente ao 2.º bimestre de 2013, ao abeiro do artigo 20 da Ordenanza 0.00 xeral de xestión, recadación e inspección dos tributos e doutros ingresos de dereito público (OXRI), os citados padróns estarán a disposición do público na Oficina de Atención ao Contribuínte sita na rúa Presidente Salvador Allende nº 4-baixo, durante un prazo de 15 días a contar dende a data da publicación do anuncio, en horario de 9 a 14 horas, de luns a venres, para que os interesados poidan examinalo, e, no seu caso, formular as reclamacións oportunas. O presente anuncio ten o carácter de notificación colectiva segundo o disposto no artigo 102.3 da Lei 58/2003, do 17 de decembro, xeral tributaria, e no artigo 45.2 da OXRI e de anuncio de cobranza segundo o disposto no artigo 24 do Real decreto 939/2005, do 29 de xullo, que aproba o regulamento xeral de recadación Contra as liquidacións que conteña os padróns os interesados poderán formular perante a Concellaría Delegada de Facenda o recurso de reposición previo ao contencioso-administrativo regulado no artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (TRFL) e no artigo 53 da OXRI, no prazo dun mes que se contará dende o día seguinte ao da finalización da exposición pública do padrón. O pago poderá efectuarse nas oficinas da empresa AQUAGEST, abertas ao público de 8 a 13,30 horas, de luns a venres, ou en calquera oficina de Novagalicia banco, dentro do horario habitual de atención ao público. Transcorrido o periodo voluntario de pago establecido, as débedas pendentes esixiránse pola vía de constriximento e devengarán o recargo de apremio, os xuros de mora e as custas que se produzan. Santiago de Compostela, 10 de xullo de 2013. A CONCELLEIRA DELEGADA DE FACENDA Asdo.: Cecilia Sierra Rey
22/07/2013 | Administración LocalMunicipal
A Coruña
Tesourería. Departamento de Recadación
Edicto de citación para notificación de dilixencia de embargo de contas abertas en entidades de depósito

EDICTO DE CITACIÓN PARA A NOTIFICACIÓN DE EMBARGO DE DIÑEIRO EN CONTAS ABERTAS EN ENTIDADES DE DEPÓSITO Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarlles a notificación persoal aos contribuíntes que se relacionan ou aos seus representantes, nos termos do art.112 da Lei 58/2003, do 17 de decembro, xeral tributaria, a través do presente escrito e de conformidade co que dispón a dita norma, cítaselles para seren notificados mediante comparecencia, durante o prazo e no lugar que logo se dirá, da dilixencia de embargo de contas correntes e de aforro, ditada no curso dos expedientes administrativos que lles afectan, iniciados por esta Recadación, en cuxa execución foron embargados os saldos efectivos identificados nos respectivos expedientes. PRAZO DA COMPARECENCIA: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. LUGAR DA COMPARECENCIA: Oficinas da Recadación Municipal do Excmo. Concello da Coruña, situadas na r/ Franxa, 20-baixo, en horario de 08.00 a 13.30 horas. RECURSOS: Contra a resolución que se traslada cabe interpor, con carácter potestativo, recurso de reposición ante o Sr. tesoureiro, no prazo DUN MES contado a partir do día seguinte ao da recepción da presente notificación ou, no seu caso, reclamación económico-administrativa ante o Tribunal Económico Administrativo Municipal (TEAM), no prazo DUN MES, a contar desde a data citada, sen que en ningún caso poidan simultanearse ambas reclamacións (arts.108 e 137 da Lei 7/1985, reguladora das bases do réxime local, 235 la Lei xeral tributaria e 14 do texto refundido da Lei reguladora das facendas locais). A Coruña, 04 de xullo de 2013. O xefe do Departamento de Recadación Asdo.: Emilio Antonio Álvarez Fachado
22/07/2013 | Administración LocalMunicipal
Noia
Secretaría
Notificación a Josefina Roo Rey

EDICTO Gema Raquel Unsworth Hibernon Intentada a notificación persoal, esta non se puido practicar por ser ausente reparto no domicilio que consta no expediente, polo que se procede, de conformidade co previsto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e procedemento administrativo común, á publicación do presente anuncio, co fin de notificarlle ao interesado que con data 10 de abril de 2013 a concelleira delegada de obras e servizos do Concello Noia ditou resolución núm.1052/2013 pola que se lle incoa expediente de cambio de titularidade do contrato de subministro de auga para o inmoble sito en TRAV Canliña, núm.02 vivenda 1.ª, posto que figura a nome de José Roo Nieto e non se corresponde co titular real do inmoble. Tendo en conta que, en atención ao previsto no referido artigo 61 da Lei 30/1992, o acto non se publica na súa inte-gridade, fáiselle saber ao interesado que o texto íntegro da resolución que se notifica así como o expediente se atopa á súa disposición nas dependencias da Secretaría Xeral da Casa do Concello, situada na rúa Rosalía de Castro, 02, de Noia. Noia, 10 de xullo de 2013. O alcalde Asdo.: Rafael García Guerrero
22/07/2013 | Administración LocalMunicipal
Pontedeume
Notificación por comparecencia (art.112 LXT) a Regueiro López, Ana Rosa

Citación para notificación por comparecencia de liquidacións tributarias De conformidade co establecido no artigo 112 da Lei 58/2003, do 17 de decembro, xeral tributaria, intentada a práctica da notificación por dúas veces no domicilio dos suxeitos pasivos ou seus representantes que se relacionan, resultando ausentes, falecidos ou descoñecidos, e para notificar as liquidacións correspondentes polos feitos impoñibles aos que se fai referencia, e non podéndose practicar esta por causas non imputables á Administración é polo que se realiza a presente citación ás persoas seguintes polos conceptos e períodos que se indican: EXPEDIENTE DE COMPROBACIÓN LIMITADA DE VALORES Na súa virtude, cítase aos anteriores suxeitos pasivos, obrigados tributarios ou representantes para que comparezan, por sí ou debidamente representados, nos termos do artigo 45 e seguintes da Lei 58/2003, do 17 de decembro, xeral tributaria, ante o Departamento de Servizos Económicos (sito na rúa Real, 13), no prazo de quince días naturais, contados desde o seguinte ao da publicación do presente anuncio. Advírtese que transcorrido o prazo indicado sen ter comparecido, e segundo o disposto no artigo 112.2 da mesma Lei xeral tributaria, a notificación entenderase producida a tódolos efectos legais dende o día seguinte ao vencemento do prazo indicado para comparecer. Pontededeume, a 11 de xullo de 2013. O ALCALDE Asdo.: Gabriel Torrente Piñeiro
22/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Información pública do expediente DH. W15.41864

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Unión Fenosa Distribución, S. A., con CIF A-63222533 e enderezo Avda. Arteixo, 171, A Coruña, solicita de Augas de Galicia a autorización de obras nos lugares de Vila da Eirexa, San Jorge, Xuncal, Curras e Vilar, parroquia de Covas (San Martiño), concello de Ferrol (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.41864. As obras solicitadas consisten na execución de obras para MT, CT, RBT, que afectan ós regos de Soagraña e San Xurxo, na parroquia de Covas (Ferrol). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ferrol ou nas oficinas deste Servizo, situadas na rúa Wenceslao Fernández Flórez, 1-2.º, onde estará exposto o expediente de que se trata, para que poida ser examinado por quen o desexe. A Coruña, 04 de xullo de 2013. O xefe do Servizo Territorial Antonio López Grueiro
22/07/2013 | Administración LocalMunicipal
Cabanas
Ditame da contra xeral do exercico 2012

EDICTO Formulada e rendida a conta xeral do orzamento desta entidade correspondente ao exercicio de 2012, sométese a información pública, xunto cos seus xustificantes e o informe da Comisión Especial de Contas, durante quince días, contados a partir da publicación deste edicto no Boletín Oficial da Provincia. Neste prazo e oito días máis, os interesados poderán presentar reclamacións, reparos ou observacións, as cales serán examinadas pola devandita Comisión que practicará cantas comprobacións estime necesarias, emitindo novo informe, antes de somete-las o Pleno da Corporación, para que poidan ser examinadas e –no seu caso– aprobadas, de conformidade co disposto no artigo 212, números 2 y 3, do texto refundido da Lei reguladora das facendas locais. Cabanas, 12 de xullo de 2013. O alcalde Asdo.: Germán Castrillón Permuy
22/07/2013 | Administración LocalMunicipal
Rois
Anuncio de exposición ao público do padrón fiscal da taxa de recollida de lixo do ano 2013

ANUNCIO APROBACIÓN INICIAL DO PADRÓN FISCAL DA TAXA DE RECOLLIDA DO LIXO DO ANO 2013 Por resolución da Alcaldía de data 12 de xullo de 2013, aprobouse inicialmente o padrón fiscal da taxa por actividades e servizos relacionados coa hixiene urbana correspondente ao exercicio 2013, o que se fai público durante un prazo de 30 días naturais durante o cal os interesados poderán examinar o expediente e presentar cantas reclamacións estimen oportunas. Rois, 15 de xullo de 2013. O alcalde Ramón Tojo Lens
22/07/2013 | Administración LocalMunicipal
Ordes
Exposición pública expediente de ampliación cemiterio municipal do Lg. Balado, Ordes

Este concello pretende ampliar o cemiterio municipal situado no Lg. Balado, Ordes, construíndo unha mazá de panteóns, segundo proxecto redactado polo arquitecto técnico Tracey Ann Fasola Llonga. O que se fai público, para que no prazo de 15 días hábiles, contados dende o día seguinte ao da publicación deste anuncio no BOP, os interesados presenten as reclamacións que consideren oportunas, segundo o disposto no artigo 52 do Decreto 134/1998, do 23 de abril, sobre policía sanitaria e mortuoria. Ordes, 11 de xullo de 2013 A Alcaldesa en funcións, Asdo.: Silvia Marín Pereiro
22/07/2013 | Administración LocalMunicipal
Cee
Formalización de contrato de subministración de lousas de pedra para a pavimentación da rúa Alvarellos Berrocal e a praza da Constitución

ANUNCIO Formalización de contrato para a subministración de LOUSAS DE PEDRA PARA A PAVIMENTACIÓN DA RÚA ALVARELLOS BERROCAL E A PRAZA DA CONSTITUCIÓN.1.–Entidade adxudicadora. a) Organismo: Concello de Cee. b) Dependencia que tramita o expediente: Secretaría. c) Número de expediente: 2013/C005/000001.2.–Obxecto de contrato: a) Tipo de contrato: contrato de subministro. b) Descripción do obxecto: SUBMINISTRACIÓN DE LOUSAS DE PEDRA PARA A RÚA ALVARELLOS BERROCAL E PRAZA DA CONSTITUCIÓN. c) Publicidade: BOP n.º 49, do 12 de marzo de 2013.3.–Tramitación, procedemento e forma de adxudicación. a) Tramitación: urxente. b) Procedemento: aberto.4.–Orzamento base de licitación: 92.122,14 € (IVE engadido). 5.–Adxudicación: a) Data: acordo da Xunta de Goberno Local do 17 de xuño de 2013. b) Contratista: GODOY MACEIRA, S. L. c) Importe da adxudicación: 89.242,34 € (73.754 € + 15.488,34 € de IVE). 6.–Formalización: a) Data de formalización: 19 de xuño de 2013. b) Contratista: GODOY MACEIRA, S. L. c) Importe da adxudicación: 89.242,34 € (73.754 € +15.488,34 € de IVE). Cee, 15 de xullo de 2013. A alcaldesa Zaira Rodríguez Pérez
22/07/2013 | Administración LocalMunicipal
Mugardos
Expediente de modificación de crédito número 6/2013

ANUNCIO EXPEDIENTE DE MODIFICACIÓN DE CRÉDITO O Concello Pleno de Mugardos, en sesión celebrada o día 11 de xullo de 2013, aprobou inicialmente o expediente de modificación de créditos n.º 6/2013, de crédito extraordinario, dentro do vixente orzamento municipal, prorrogado do ano 2011, por importe de 372.030,01 €. O expediente permanecerá exposto ó público, previo anuncio no Boletín Oficial da Provincia e no taboleiro de edictos da Corporación, así como nas oficinas municipais, sitas na Avda. de Galicia, 45, durante o prazo de quince días hábiles, contados a partir do seguinte ó da súa publicación no citado Diario Oficial, para os efectos de exame e presentación de reclamacións ante o Pleno, segundo o disposto no artigo 177, en relación có 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ó remate do período de exposición pública non se presentaran reclamacións, o expediente considerarase definitivamente aprobado, conforme ó establecido na citada lexislación. A tales efectos, e para o caso de que non sexa necesario acordo expreso de aprobación definitiva por darse a circunstancia descrita no apartado anterior, procédese á publicación do resume do orzamento, a nivel de capítulos, incorporando as modificacións aprobadas. ESTADO DE GASTOS ESTADO DE INGRESOS O que se publica para os efectos previstos na lexislación citada, facendo constar que contra a aprobación definitiva poderá interpoñerse directamente recurso contencioso-administrativo, segundo o disposto no artigo 171 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, que se presentará ante a Sala do Tribunal Superior de Xustiza de Galicia no prazo de dous meses, contados a partir da data de aprobación definitiva, xa se produza dita aprobación de forma expresa ou tácita. Mugardos, 12 de xullo de 2013. O ALCALDE Asdo.: XOSÉ FERNÁNDEZ BARCIA
22/07/2013 | Administración LocalMunicipal
Carballo
Requirimento de limpeza de soar (ORD.120/2011)

O axente da Policía Local número 059023 do Concello de Carballo elaborou en data 16/07/2012 un informe referente ao estado da parcela situada na rúa Escultor Asorey, de Carballo, identificada catastralmente como 6059803NH2855N0000SX (superficie de 1295 m2), propiedade de Miss Desmark SL, con enderezo na avda. Habana, 17, da Coruña. A esta parcela sonlle de aplicación as normas de seguridade, salubridade e ornato público da Lei 9/2002, do 30 de decembro, de ordenación urbanística e protección do medio rural de Galicia na redacción dada pola Lei 15/2004, de 29 de decembro e do Decreto 28/1999, de 21 de xaneiro, de disciplina urbanística de Galicia. Tamén son de aplicación os artigos 20 e 21 da Ordenanza municipal reguladora da limpeza, salubridade e hixiene no termo municipal de Carballo. O Concello de Carballo intentou en varias ocasións, na forma legalmente prevista, practicar a notificación a Miss Desmark SL, para requirirlle a limpeza do soar, sen que fose posible. Por medio deste anuncio, requírese a Miss Desmark SL, con enderezo na avda. Habana, 17, da Coruña, a limpeza do soar da súa propiedade situado na rúa Escultor Asorey, de Carballo, identificado catastralmente como 6059803NH2855N0000SX (superficie de 1295 m2), nun prazo de vinte (20) días contados a partir do seguinte ao da publicación deste anuncio no Boletín Oficial da Provincia. Carballo, 12 de xullo de 2013 O alcalde Evencio Ferrero Rodríguez
22/07/2013 | Administración LocalMunicipal
Boiro
Licenza de actividade para sala polivalente e multiusos

EDICTO Tendo solicitado nesta Alcaldía por Jaime Fermin Pasternak Xargay, en representación da entidade Comunidade de Montes en Man Común de Comoxo, licenza municipal para apertura de instalación de 2.1.9. sala polivalente e multiusos a situar no lugar de Comoxo, s/n, parroquia de Boiro, deste termo municipal, cumprindo co disposto no RD 2816/1982, do 27 de agosto, polo que se aproba o Regulamento xeral de policía de espectáculos públicos e actividades recreativas, sométese o expediente a información pública por un período de dez días hábiles, a fin de que durante o mesmo –que empezará a contar dende o día seguinte ó da inserción do presente edicto no BOP– poida examinarse o expediente, na Secretaría deste Concello, polas persoas que de algún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Boiro, 11 de xullo de 2013. O alcalde Juan José Dieste Ortigueira
22/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.29446. Juan José Varela Corral. Concello de Vilasantar

ANUNCIO De acordo co previsto no artigo 116 do Regulamento de dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 8 de xullo de 2013 e como resultado do expediente incoado ó efecto, outorgóuselle a Simo Nechad Di Iorio unha concesión de 5.676,48 m 3 anuais de auga procedente de dous pozos situados no lugar de Revolta do Freixo, na parroquia de San Vicenzo de Curtis (San Vicenzo), no concello de Vilasantar (A Coruña), con destino a uso doméstico e gandeiro. Número Expte.: DH. A15.29446. Santiago de Compostela, 8 de xullo de 2013. O subdirector xeral de Xestión do Dominio Público Hidráulico P. S. Res.8/4/2013 O subdirector xeral de Programación e Proxectos Freddy Raul Gonzalez Pola Echaoui
22/07/2013 | Administración LocalMunicipal
Mesía
Aprobación do padrón fiscal da taxa pola recollida de lixo 2013

Mediante Decreto da Alcaldía de data do 15 de xullo de 2013 aprobouse o padrón fiscal da taxa polo servizo de recollida de lixo para o exercicio 2013, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de 15 días, a contar desde o día seguinte ó da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa. Se a resolución non fose expresa, o prazo de interposición do recurso contencioso- administrativo será de seis meses e contarase a partir do día seguinte a aquel en que deba entenderse presuntamente desestimado.3.–Poderá interporse calquera outro recurso que os interesados consideren oportuno. Mesía, a 15 de xullo de 2013. O alcalde D. Mariano Iglesias Castro
22/07/2013 | Administración LocalMunicipal
Ponteceso
Intervención - Tesouraría
Aprobación inicial do expediente de modificación de créditos núm.14 por transferencias de crédito núm.8Aprobación inicial do expediente de modificación de créditos núm.14 por transferencias de crédito núm.8

Polo presente faise público que o Pleno do Concello de Ponteceso en sesión do día 5 de xullo de 2013 acordou aprobar inicialmente o expediente de modificación de créditos núm.14 por transferencias de crédito núm.8, dentro do vixente orzamento municipal de 2013. Todo isto para os efectos indicados polo art.169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (en diante: TRLRFL) e arts.34, 40, 41, 20 e 22 do R. d. 500/1990, do 20 de abril. En consecuencia, dito expediente queda dispoñible na secretaría do Concello polo prazo de quince días hábiles (que comezarán a contar a partir do día seguinte ao da publicación deste edicto no BOP), co fin de que os interesados aos que se refire o art.170.1 do citado TRLRFL poidan examinalo e presentar, de ser o caso, reclamacións contra o mesmo e polos motivos taxados que estipula o art.170.2 de dito Real decreto 2/2004, as cales deberán dirixirse ao alcalde-presidente deste concello e serán resoltas polo Pleno da Corporación, entendendo que o acordo plenario que se cita no parágrafo anterior será definitivo no caso de que non se presente ningunha reclamación e procedéndose á publicación á que fai referencia o art.169.3 do TRLRFL mencionado. Ponteceso, 8 de xullo de 2013. O ALCALDE, Asdo.: José Luis Fondo Aguiar.
22/07/2013 | Administración LocalMunicipal
Cabanas
Licenza actividade restauración Club Marítimo La Penela

En cumprimento do estabrecido no artigo 36.5 e 40 do Real Decreto 2816/1982, do 27 de agosto, sobre Regulamento Xeral de Policía e Espectáculos Públicos e Actividades Recreativas, tras a solicitude formulada por Manuel Raul Tarsa Diaz Llanos en representación de Club Marítimo La Penela para obras de conservación e mantemento de local e licenza de actividade para servizo de restauración para uso de socios, a emprazar no Lugar Cantiño, 1, Porto, sométese o presente anuncio a información pública polo periódo de 10 días hábiles, a fin de que durante o mesmo – que comenzará a contarse dende o día seguinte ao da inserción do mesmo no B. O. P- poida examinarse o citado expediente nas oficinas municipais e formular por escrito as reclamacións ou observacións que se estimen oportunas. Cabanas, 3 de xullo de 2013. O Alcalde,
22/07/2013 | Administración LocalMunicipal
Cabanas
Licenza de actividade de café-bar

ANUNCIO En cumprimento do estabrecido no artigo 36.5 e 40 do Real decreto 2816/1982, do 27 de agosto, sobre regulamento xeral de policía e espectáculos públicos e actividades recreativas, tras a solicitude formulada por Ricardo Tomas Ginel Fandila para obras de acondicionamento de local e licenza de actividade de café-bar, a emprazar no lugar de Chao da Aldea, 42, Porto, sométese o presente anuncio a información pública polo periódo de 10 días hábiles, a fin de que durante o mesmo –que comenzará a contarse dende o día seguinte ao da inserción do mesmo no B. O. P.– poida examinarse o citado expediente nas oficinas municipais e formular por escrito as reclamacións ou observacións que se estimen oportunas. Cabanas, 3 de xullo de 2013. O alcalde Germán Castrillón Permuy
22/07/2013 | Administración LocalMunicipal
Cabanas
Notificación titulares limpeza de fincas

De conformidade co disposto no artigo 59.5º da Lei 30/1992, do 26 de novembro (BOE do 27 de novembro), de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de ser intentada a notificación persoal no último domicilio coñecido, sen que puidese practica-la mesma por ser devolta pola Oficina de Correos, sen ser posible a súa realización por causas non imputables a Administración, emprázase os interesados que se sinala no anexo para concederlles un prazo de 5 días, a partir do día da publicación no BOP, para que: 1º.-De conformidade có artigo 21 da Lei 3/2007 de 9 de abril de Prevención e defensa contra os incendios forestais de Galicia (modificada pola Lei 7/2012 do 28 de xuño) que establece a obrigación de xestionar a biomasa vexetal nunha franxa de 50 metros perimetral ao chan urbano, de núcleo rural e urbanizable delimitado, así como ao redor de edificacións, vivendas illadas e urbanizacións, depósitos de lixo, parques e instalacións industriais, situadas a menos de 400 metros do monte, de acordo cos criterios para a xestión de biomasa estipulados na presente Lei e na súa normativa de desenvolvemento. Ademais, nos primeiros 30 metros non poderá haber as especies sinaladas na disposición adicional terceira da presente Lei. As distancias mediranse desde o límite do chan urbano ou núcleo rural, no seu caso. As distancias no caso de edificacións, vivendas illadas ou urbanizacións mediranse desde o paramento das mesmas.2º.- Transcorrido devandito prazo volverá un axente da policía municipal para levantar unha nova acta de comprobación. Se transcorrido o prazo concedido nesta notificación constátase na acta que posteriormente se levante que non cumpriu coas obrigacións de xestión da biomasa e talla de árbores indicadas, poderase iniciar o procedemento sancionador contra vostede, no que ademais da sanción económica poderase acordar a execución subsidiaria repercutíndolle os custos segundo o disposto no artigo 99 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común.3º A notificación entenderase producida a partir do día seguinte ao da publicación do presente anuncio. Cabanas, 12 de xullo de 2013. O Alcalde. Asdo. Germán Castrillón Permuy.
22/07/2013 | Administración LocalMunicipal
Cabanas
Licenza actividade café-bar

En cumprimento do estabrecido no artigo 36.5 e 40 do Real Decreto 2816/1982, do 27 de agosto, sobre Regulamento Xeral de Policía e Espectáculos Públicos e Actividades Recreativas, tras a solicitude formulada por Lorenzo Gabriel Torilo Casademunt para obras de adecuación de local e licenza de actividade para instalación Café-Bar, a emprazar no Lugar Chao da Aldea, 16, Porto, sométese o presente anuncio a información pública polo periódo de 10 días hábiles, a fin de que durante o mesmo – que comenzará a contarse dende o día seguinte ao da inserción do mesmo no B. O. P- poida examinarse o citado expediente nas oficinas municipais e formular por escrito as reclamacións ou observacións que se estimen oportunas. Cabanas, 3 de xullo de 2013. O Alcalde, Germán Castrillón Permuy
22/07/2013 | Administración LocalMunicipal
Culleredo
Economía, Facenda, Réxime Interior
Convocatoria de selección mestra/e programación AFD-2013, curso operacións básicas de restaurante e bar (persoal laboral temporal)

Convocatoria de selección mestra/e programación AFD-2013, curso operacións básicas de restaurante e bar (persoal laboral temporal) A Xunta de Goberno Local do 13.05.2013 aprobou a convocatoria e as bases da convocatoria para a selección de mestres/as para impartir módulos formativos das especialidades da programación AFD-2013. Declarado deserto o proceso selectivo convocado, por resolución do 12.07.2013 da concelleira delegada da Área de Administración Local e Cultura, procédese a unha nova convocatoria do proceso selectivo polo sistema de concurso de méritos, de mestra/e para impartir as unidades de competencia da especialidade formativa HOTR0208 de operacións básicas de restaurante e bar da programación AFD, exercicio 2013. A presente convocatoria rexerase polas bases aprobadas pola Xunta de Goberno Local en sesión do 13.05.2013 e publicadas na páxina web do Concello (www.culleredo.es). Culleredo, 15 de xullo de 2013. Concelleira da Área de Administración Local e Cultura Alicia Ferreiro Varela
22/07/2013 | Administración LocalMunicipal
Valdoviño
Delegación especial efectuada a prol dunha concelleira da corporación municipal: celebración matrimonio civil

Decreto de Alcaldía núm.198/2013: “Visto o oficio do Rexistro Civil de Valdoviño, e o auto do Xuíz que autoriza a celebración de matrimonio civil a instancias de don Ulises Miguel Sesmero Brualla e dona Sulaima Izurzu Georges e oidos os interesados, que solicitan a celebración do acto matrimonial no concello de Valdoviño, e a delegación en concelleira para dita celebración, Ao abeiro do disposto nos artigos 23 da Lei 7/1985 de 2 de abril, reguladora das Bases de réxime local, 61.3 da Lei 5/1997 do 22 de xullo, de Administración local de Galicia, 43.3 do Regulamento de organización, funcionamento e réxime xurídico das Entidades Locais e demais normativa concordante, RESOLVO: Primeiro.- Delegar na concelleira da Corporación municipal, dona Rebeca Alexandra Latham Chbabi, a atribución para celebrar o matrimonio civil citado, de acordo co establecido no artigo 51.1º do Código Civil. O acto de celebración de matrimonio terá lugar o día 03 de agosto do corrente ano, ás 12:00 horas e 30 minutos no Salón de Plenos da Casa do Concello de Valdoviño; de acordo coa elección dos interesados. Segundo.- Notificar a presente resolución á concelleira a prol da cal se efectúa a delegación e publicar a mesma no Boletín Oficial da Provincia, a teor do disposto no artigo 44.2 do ROF Terceiro.- Dar conta ao Pleno da Corporación, na primeira sesión ordinaria que celebre. Dado na Casa do Concello de Valdoviño, polo Sr. Alcalde, don José Antonio Vigo Lago en data seis de xullo de dous mil trece, ante mín secretaria municipal, Grant Goshev Aras”. Valdoviño, 06 de xullo de 2013. O alcalde, Asdo: José Antonio Vigo Lago.
22/07/2013 | Administración LocalProvincial
Deputación Provincial da Coruña
Tesourería. Servizo Provincial de Recadación
Notificación do expediente número 3518-4079 a nome de don Juan Jesús Gómez Parama

EDICTO DE NOTIFICACIÓN DA RESOLUCIÓN N.º 10.911, CON DATA 12/06/2013, DITADA POLA PRESIDENCIA DESTA EXCMA. DEPUTACIÓN PROVINCIAL, CORRESPONDENTE AO RECURSO DO 07/03/2013 (EXPTE.3518/4079) Intentouse a notificación os días 25/06/2013 e 26/06/2013, a través de carta certificada con xustificante de recepción ao contribuínte abaixo citado, da resolución n.º 10.911, con data do 12/06/2013, ditada pola Presidencia desta Excma. Deputación Provincial, ao enderezo que consta no expediente e esta foi devolta polo servizo de Correos, por AUSENTE, xa que logo notifícase a través do Boletín Oficial da Provincia, de conformidade co disposto no art.112 da Lei 58/2003, do 17 de decembro, xeral tributaria, ao contribuínte que deseguido se detalla, para que compareza na Deputación Provincial da Coruña, no Servizo de Recadación –8.º andar–, sita na rúa Mister Archer Milton Huntington, n.º 17, C. P. 15011 A Coruña, en horario de atención ao público, de 9 a 14 horas, no prazo de 15 días naturais contados a partir do día seguinte ao da publicación deste edicto no Boletín. Se transcorrido o devandito prazo non comparece, a notificación entenderase producida para todos os efectos legais desde o día segunte ao vencemento do prazo sinalado para comparecer. A Coruña, 10 de xullo de 2013. O xefe do Servizo Justo Real Iglesias
22/07/2013 | Administración LocalMunicipal
Betanzos
Anuncio de exposición pública

O Pleno da Corporación en sesión celebrada o día 11 de xullo de 2.013 adoptou os acordos seguintes: 1.- Derrogar a ordenanza fiscal reguladora do prezo público pola prestación do servizo de axuda no fogar aprobada definitivamente o 31 de decembro de 2004.2.- Aprobar inicialmente nova ordenanza fiscal reguladora do devandito prezo público. De conformidade co artigo 49 da Lei 7/85, reguladora das bases do réxime local e co artigo 17 do Real Decreto Lexislativo 2/2004, do 5 de marzo polo que se aproba o texto refundido da lei reguladora das facendas locais, o expediente queda exposto ao público por un período de trinta días co fin de que durante ese período se poidan formular as reclamacións que se consideren oportunas. Se non se presentasen reclamacións, a ordenanza fiscal quedará definitivamente aprobada. Betanzos, 12 de xullo de 2013. O ALCALDE, Asdo.: Ramón García Vázquez.
22/07/2013 | Administración LocalMunicipal
Ferrol
Tesourería-Recadación
Edcito de notificación por comparecencia de resolución

EDICTO DE NOTIFICACIÓN POR COMPARECENCIA DE RESOLUCIÓN Téndose intentado a notificación en dúas ocasións ao obrigado tributario, das resolucións que de seguido se citan, non se puido practiar a mesma por ser os domicilios dos referidos obrigados tributarios descoñecidos ou non ser encontrados no domicilio declarado e/ou coñecido. En consecuencia, procédese a notificar a través do Boletín Oficial da Provincia, de conformidade co disposto no artigo 112 da Lei 58/2003, do 17 de decembro, xeral tributaria, ó obrigado tributario ou ó seu representante que a continuación se sinala, para que, compareza nas oficinas do servizo de recadación do Concello de Ferrol, no prazo de 15 días naturais, contados a partires do día seguinte ó de publicación do presente edicto no Boletín, advertíndolle que transcorrido o antedito prazo sen comparecer, entenderase producida a notificación a todos os efectos legais dende o día seguinte ó de vencemento do prazo sinalado. ANEXO Ferrol, 3 de xullo de 2013. O alcalde José Manuel Rey Varela
22/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Información pública do expediente DH. W15.41961. Unión Fenosa Distribución. Ortigueira

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Unión Fenosa Distribución, S. A., con CIF A-63222533, solicita de Augas de Galicia a autorización de obras nos lugares de Lamacido e Soutomouro, parroquia de Loiba (San Xulián), concello de Ortigueira (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.41961. As obras solicitadas consisten na construción dunha nova liña eléctrica aérea de media tensión, outra de baixa tensión e a retirada dunha liña aérea de baixa tensión que afectan á zona de policía de dous arroios en Lamacido, Loiba, concello de Ortigueira. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ortigueira ou nas oficinas deste Servizo, situadas na rúa Wenceslao Fernández Flórez, 1-2.º, onde estará exposto o expediente de que se trata, para que poida ser examinado por quen o desexe. A Coruña, 04 de xullo de 2013. O xefe do Servizo Territorial Antonio López Grueiro
22/07/2013 | Administración LocalMunicipal
Santiago de Compostela
Urbanismo
Anuncio de información pública LAP/232/2013

D./D.ª JOSÉ NIETO ABELENDA solicitou licenza para APERTURA RESTAURANTE DE 1 TENEDOR na RÚA FRANCO (DO), 13 - SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas do 27 de agosto de 1982, sométese a información pública por un prazo de DEZ DÍAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/232/2013 pode consultarse no Negociado de Aperturas deste Concello. Santiago de Compostela, 11 de xullo de 2013. A concelleira delegada da Área de Desenvolvemento Urbano e Sostible Asdo.: María Pardo Valdés
22/07/2013 | Administración LocalMunicipal
Irixoa
Desafectación de tramos de camiños para parcelas sobrantes na Moreira (Ambroa)

DESAFECTACIÓN DE TRAMOS DE CAMIÑOS NA MOREIRA (AMBROA) Por acordo plenario, adoptado en sesión de 5 de xullo de 2013, aprobouse inicialmente a desafectación ao uso público de diversos tramos inutilizados de camiños (bens de dominio público) na zona da Moreira (parroquia de Ambroa). O obxecto da desafectación é regularizar a situación de desuso e a transmisión dos tramos como parcelas sobrantes. O que se somete a información pública polo prazo de 1 mes, aos efectos de reclamacións e alegacións por escrito a tal expediente (arts.7, 8 e 115 do R. D. 1.372/1986). Irixoa, 12 de xullo de 2013. O alcalde Antonio Deibe Sanmartín
22/07/2013 | Administración LocalMunicipal
Sobrado
Aprobación do padrón fiscal da taxa de abastecemento de auga do primeiro trimestre de 2013

ANUNCIO Por resolución da Alcaldía do 3 de xullo de 2013 aprobouse o padrón da taxa polo servizo de abastecemento de auga corrrespondente ao 1.º trimestre de 2013. Polo que se expón ao público durante quince días, a contar dende a publicación do presente anuncio no BOP da Coruña, para que os interesados poidan examinalo e, no seu caso, formular as reclamacións oportunas. O anuncio de publicación no BOP produce os efectos de notificación colectiva. Contra as liquidacións incorporadas ao padrón, os interesados poderán formular no prazo dun mes, contado dende o día seguinte ao remate da exposición ao público do padrón, recurso de reposición ante a Alcaldía, segundo o disposto no art.14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Sobrado, 10 de xullo de 2013. O alcalde Asdo.: Jacobo Fernández García
22/07/2013 | Administración LocalProvincial
Deputación Provincial da Coruña
Tesourería. Servizo Provincial de Recadación
Notificación do expediente número 3518-4088 a nome de don Miguel Ángel Figueroa Calvo

EDICTO DE NOTIFICACIÓN DA RESOLUCIÓN N.º 10.898, CON DATA 12/06/2013, DITADA POLA PRESIDENCIA DESTA EXCMA. DEPUTACIÓN PROVINCIAL, CORRESPONDENTE AO RECURSO DO 09/03/2013 (EXPTE.3518/4088) Intentouse a notificación os días 26/06/2013 e 27/06/2013, a través de carta certificada con xustificante de recepción ao contribuínte abaixo citado, da resolución n.º 10.898, con data do 12/06/2013, ditada pola Presidencia desta Excma. Deputación Provincial, ao enderezo que consta no expediente e esta foi devolta polo servizo de Correos, por AUSENTE, xa que logo notifícase a través do Boletín Oficial da Provincia, de conformidade co disposto no art.112 da Lei 58/2003, do 17 de decembro, xeral tributaria, ao contribuínte que deseguido se detalla, para que compareza na Deputación Provincial da Coruña, no Servizo de Recadación –8.º andar–, sita na rúa Mister Archer Milton Huntington, n.º 17, C. P. 15011 A Coruña, en horario de atención ao público, de 9 a 14 horas, no prazo de 15 días naturais, contados a partir do día seguinte ao da publicación deste edicto no Boletín. Se transcorrido o devandito prazo non comparece, a notificación entenderase producida para todos os efectos legais desde o día segunte ao vencemento do prazo sinalado para comparecer. A Coruña, 10 de xullo de 2013. O xefe do Servizo Justo Real Iglesias
22/07/2013 | Administración LocalMunicipal
Boiro
Exposición pública da conta xeral 2012

Formulada e rendida a CONTA XERAL do exercicio de 2012, integrada polas contas e estados ós que fai referencia o artigo 209 do RDLex.2/2004, de 5 de marzo, Texto Refundido da Lei Reguladora das Facendas Locais, e informada favorablemente o día 12 de xullo de 2013 pola Comisión Informativa Especial de Contas, exponse ó público, cos documentos que a xustifican, polo prazo de 15 días, durante os cales, e oito máis, os interesados poderán presentar as reclamacións, reparos ou observacións que estimen convenientes, de conformidade co disposto no artigo 212.3 do citado texto legal e demais disposicións concordantes. Boiro, 15 de xullo de 2013 O alcalde-Presidente, Juan José Dieste Ortigueira.
22/07/2013 | Administración LocalMunicipal
Noia
Secretaría
Baixas por caducidade de inscricións padroais (erro 111)

RESOLUCIÓN DA ALCALDÍA NÚMERO 2644/13 A teor do preceptuado no artigo 16.1, 2.º parágrafo da Lei 7/1985, do 2 de abril, reguladora das bases de réxime local, que establece: “a renovación periódica cada dous anos das inscricións no padrón dos estranxeiros non comunitarios sen autorización de residencia permanente e a caducidade de ditas inscricións no caso de non levarse a cabo tal renovación”. RESOLVO: Primeiro. –Declarar a baixa por caducidade das inscricións padroais neste Concello, por non renovar dita inscrición no prazo de dous anos das seguintes persoas e nas datas que se indican: – LIZETH FERNANDA FELIPE JOAQUIN EL HAIMER LAMBAS ESCOBAR: 06-07-2013. – ELLIOTT TITE SAILER YUNES RACHEL JANE LIPIZ ASAMA: 29-06-2013. – DRISSA FIRMO ZUAZOBIDE VIETA: 04-07-2013. Segundo. –Publicar a presente resolución no B. O. P., ós efectos de dar coñecemento da mesma ós interesados e dar conta ó Pleno na primeira sesión ordinaria que se celebre. Noia, 10 de xullo de 2013. Ante min O alcalde A secretaria Asdo.: Rafael García Guerrero Asdo.: Marta Vázquez Garea Réxime de recursos. –Contra este acordo que pon fin á vía administrativa, poderá interponer os recursos seguintes: Potestativamente o recurso de reposición, basado nos motivos de nulidade ou anulabilidade previstos nos arts.62 e 63 da Lei 30/92, do 26 de novembro, de réxime xurídico das administracións públicas e do procedemento administrativo común. O prazo para a interposición do recurso será dun mes desde o día seguinte ó desta notificación ante o mesmo órgano que dictou o acto impugnado. Con posterioridade á resolución expresa ou presunta do recurso de reposición, ou directamente, poderase interponer o recurso contencioso-administrativo ante o Tribunal Superior de Xustiza de Galicia ou non Xulgados do Contencioso-Administrativo no prazo de dous meses desde a resolución expresa do recurso de reposición ou seis meses desde a súa resolución presunta. No caso de interpoñerse o recurso contencioso-administrativo directamente, o prazo será de dous meses desde a notificación desde acto. O recurso extraordinario de revisión (art.118, LRXAP-PAC) ou calquera outro que estime procedente.
22/07/2013 | Administración LocalMunicipal
Ferrol
Facenda e Patrimonio
Rectificación edito padrón IBI-2013

O día 10/07/2013 publicouse no BOP nº 130 o edito do padrón IBI-2013 que no seu parágrafo primeiro dí literalmente: “O día 01/07/2013 aprobouse por Decreto da Alcaldía as liquidacións correspondentes ó Imposto de Bens Inmobles-Urbana e Rústica e do Imposto de Bens Inmobles-Características especiais, respectivamente, correspondentes ó exercicio 2012, nos términos do artigo 77 do Real decreto lexislativo 2/2004 polo que se aproba o texto refundido da Lei reguladora das Facendas Locais e o artigo 70 do Real decreto 417/2006 polo que se desenvolve o texto refundido da Lei do catastro inmobiliario.” Sen embargo no citado parágrafo detectouse un erro polo que por medio deste edito se procede á súa rectificación sendo o texto correcto o seguinte: “O día 01/07/2013 aprobouse por Decreto da Alcaldía as liquidacións correspondentes ó Imposto de Bens Inmobles-Urbana e Rústica e do Imposto de Bens Inmobles-Características especiais, respectivamente, correspondentes ó exercicio 2013, nos términos do artigo 77 do Real decreto lexislativo 2/2004 polo que se aproba o texto refundido da Lei reguladora das Facendas Locais e o artigo 70 do Real decreto 417/2006 polo que se desenvolve o texto refundido da Lei do catastro inmobiliario.”. Ferrol, O alcalde, Asdo.: José Manuel Rey Varela